《蘼芜》
宋代·苏大璋

叶叶秋声中，霏霏蚤英蔌。
分持有如松。繁华匪惭菊。
勃蔚袭轩墀，薰沾满衣服。
情人擢纤指，拾蕊动盈掬。
蘼芜见离骚，苓藿入语录。

作者简介：福州古田人，字颙之，号双溪。少颖悟，年十三通《周易》。宁宗庆元五年进士。为道州教官，以阐扬正学为己任。召试馆职，累迁著作郎。力言禁锢道学之非，忤大臣意，出知吉州，致仕归。